Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, COVID-19aren detekzio goiztiarrerako bizikideen eta egoitza-zentroetako langileen baheketak bertan behera uzteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

2020ko apirilaz geroztik Navarra Sumak behin eta berriz eskatu dio Nafarroako Gobernuari COVID-19aren detekzio goiztiarrerako bizikideen eta egoitza-zentroetako langileen baheketak egitea. Nafarroako Gobernua ez zein horretan hasi 2020ko abendura arte, txertaketa-prozesuarekin bat, eta prozesu hori amaitzean bertan behera utzi zen.

Noiz utzi zitzaion zehatz-mehatz baheketa horiek egiteari?

Zergatik utzi zitzaion egiteari?

Nafarroako Gobernuak txosten teknikorik al du, egoitza-zentroetan baheketak egiteari uztea gomendatzen zuenik?

Iruñean, 2021eko abuztuaren 31n

Foru parlamentaria: Cristina Ibarrola Guillén